Dit internet er højst sandsynligt sat i det såkaldte bridge-mode – det er også det, vi anbefaler når man har et Google-netværk, men hvis du gerne vil have adgang til Amazon Prime Video via tv-boksen, og samtidig beholde et stabilt wifi, så følg guiden herunder: 1. Log ind på ´Mine sider´ 2. Vælg fanen ’Netværksindstillinger’ og slå bridge-mode fra (internettet forsvinder i et par minutter imens fiberboksen genstarter) 3. Du bliver herefter bedt om at aktivere wifi-indstillingerne – det skal du normalt gøre, men ikke i dette tilfælde. Du skal bare lukke beskedvinduet og droppe at udføre ændringerne. 4. Start din router (Google Nest Wifi) og alle de andre enheder, der er tilknyttet dit trådløse netværk, på ny 5. Nu skulle Amazon Prime Video gerne fungere på din tv-boks, og dit trådløse netværk skulle også fungere normalt igen Hvis du ikke ønsker at slå bridge-mode fra, kan du stadig benytte Amazon Prime Video på alle dine smartenheder – du skal blot hente app’en. Du kan oprette dig som kunde lige her: PrimeVideo.com/WatchonAltibox.